**Vânt de primăvară**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plin de-albine cu petale

Peste munte, peste vale,

Parcă ninge cu aripi

De fulgi mari scăpați din stupi!

Doar bobițe albe-n crengi

Se mai nasc, plesnesc întregi

Printre razelele cu miere,

Invitând la înviere.

Restul florilor deschise

Către visele promise

De venirea primăverii

Îi dau vântului putere

Căci petalele gingașe

Lasă crengile golașe

Prefăcute-n aripioare

De fluturi pierduți în zare.

Delicatul vânticel

Duce verdele cu el

Peste dealuri, munți, câmpii

Și se nasc din flori copii

Ce vor crește gângurind

Din seva vieții sugând.

Mângâiați de blândul vânt

Nu mai folosim cuvânt

Când simțim cum primăvara

Își sădește-n noi comoara

Învierii repetate

Fiecărui an din spate!